
RAPORT COMUN 
asupra propunerii legislative pentru modificarea şi completarea 
Legii nr.85/2006 privind procedura insolvenţei
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru politică economică, reformă şi privatizare, au fost sesizate, spre dezbatere, în fond, cu propunerea legislativă pentru modificarea şi completarea Legii nr.85/2006 privind procedura insolvenţei, trimisă cu adresa nr. Pl-x 438 din 1 septembrie 2010, înregistrată sub  nr. 31/718,  respectiv 21/228 din 2 septembrie 2010.
  Conform prevederilor art. 75 din Constituţia României, republicată, şi ale              art.92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă, în şedinţa din 28  iunie 2010.  
  Consiliul Legislativ, prin avizul nr. 191 din 5 martie 2010, a avizat favorabil iniţiativa legislativă, cu observaţii şi propuneri.
Guvernul, prin punctul de vedere transmis cu adresa nr. 1039 din 19 aprilie 2010, susţine adoptarea acestei iniţiative legislative, sub rezerva însuşirii observaţiilor şi propunerilor de la pct.II. 
               Proiectul de lege supus dezbaterii  are ca obiect de reglementare completarea art.6 din Legea nr. 85/2006 privind procedura insolvenţei, cu modificările şi completările ulterioare, în vederea evitării tergiversării soluţionării cererilor de deschidere a procedurii insolvenţei formulate de către creditori, împotriva debitorilor care se sustrag de la intrarea în procedura de insolvenţă, prin schimbarea periodică a sediului social al debitorilor în circumscripţia teritorială a altor tribunale decât cel învestit prin cerere.    
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, cele două Comisii au examinat iniţiativa legislativă în şedinţe separate. 

Comisia juridică, de disciplină şi imunităţi a examinat iniţiativa legislativă susmenţionată în şedinţa din 20 septembrie 2010. Comisia pentru politică economică, reformă şi privatizare a examinat propunerea legislativă susmenţionată şi documentele care o însoţesc în şedinţa din 5 octombrie 2010.
La dezbateri, din totalul de 27 de membri ai Comisiei juridice, de disciplină şi imunităţi au fost prezenţi 20 deputaţi, iar din numărul total de 22 de membri ai Comisiei pentru politică economică, reformă şi privatizare au participat la dezbateri  20 deputaţi. 
     Cu prilejul dezbaterilor, membrii celor două Comisii au constatat faptul că, prin Legea nr. 169/2010 pentru modificarea şi completarea Legii nr. 85/2006 privind procedura insolvenţei, această iniţiativă legislativă a rămas fără obiect, întrucât prevederile propuse spre modificare au fost cuprinse în conţinutul dispoziţiilor art. 6 alin. (3).
În urma examinării iniţiativei legislative şi a opiniilor exprimate, membrii celor două Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea şi completarea Legii nr.85/2006 privind procedura insolvenţei.  
     În raport cu obiectul şi conţinutul reglementării, iniţiativa legislativă face parte din categoria legilor organice.
PREŞEDINTE                                                      PREŞEDINTE                                                                                                                                                                   

 Daniel BUDA                                                      Mihai TUDOSE                                                                          

  SECRETAR                                                           SECRETAR
 
         Gabriel ANDRONACHE                                            Horia GRAMA
       Consilier  parlamentar:                                                                                                                           Şef serviciu:
                                                                                                                                      

             Denisa Popdan
                                                                                                                  Graziella Segărceanu

BIROUL  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL COMUN asupra propunerii legislative pentru modificarea şi completarea Legii nr.85/2006 privind procedura insolvenţei, trimisă spre dezbatere în fond, cu adresa nr. Pl-x 438 din 1 septembrie 2010, înregistrată sub        nr. 31/718, respectiv 21/228 din 2 septembrie 2010, Camera Deputaţilor fiind Cameră decizională. 
     În raport cu obiectul şi conţinutul reglementării, iniţiativa legislativă face parte din categoria legilor organice.
    PREŞEDINTE                                               PREŞEDINTE                                                        

     Daniel BUDA                                               Mihai TUDOSE                                                                          

